تورکيه جمهور رئیسی رجب طیب ایردوغان بیلن روسیه جمهور رئیسی ویلادیمیر پوتین اوز ارا اوچره ‌شوودن سونگ کینگه ‌یتیریلگن هیئتلر ارا اوچره‌ شوولرگه باشچیلیک قیلدی.
هیئتلر ارا اوچره‌شوولر یکونلنگچ، ایکّی دولت رهبری مطبوعات انجمنی اوتکزدی.
انجمنده سوزگه چیققن رجب طیب ایردوغان تورکيه و روسیه اورته ‌سیده اوز ارا مناسبتلر نینگ بوگونگی حالتیگه توخته ‌لر ایکن، سودا-اقتصادي و توریزم ساحه ‌لری نینگ اوز ارا مناسبتلرنینگ اساسینی تشکیل قیلگنینی تیلگه آلدی.
مذکور ایکّی ساحه‌ بوییچه‌ ییل نینگ دستلبکی 7 آییده کتّه‌ اوسیش کوزه ‌تیلگنینی معلوم قیلگن ایردوغان "تورک آقیمی" و "آق قویو اتوم استیشنی" کبی اولکن انرژی لایحه ‌لریده کوزه‌ تیلگن بعضی کمچیلیکلر برطرف ایتیلیشینی تأکیدله‌دی.
ایردوغان روسیه بیلن سوريه و عراق نینگ توپراق بوتونلیگینی سقلب قالیش بوییچه‌ همفکر ایکنینی تیلگه آلدی.
پوتین بیلن سوريه‌ نینگ ادلب شهریده توقنه‌ سیز منطقه تشکیل قیلیش بوییچه‌ فکر المشگنینی معلوم قیلگن ایردوغان: "سوريه بحرانیگه سیاسي یوللر بیلن ییچیم تاپیش بوییچه‌ جناب پوتین بیلن کیلیشیب آلدیک"، دیدی.
ایردوغان، یقین کونلرده روسیه حکومتی بیلن سوريه‌گه دایر همکارلیک فعالیتلری نینگ تیزلشیشیگه اعتبار قره ‌تدی.
شونینگدیک، عراق کرد منطقوي باشقرووی برچه‌ آگاهلنتیروولرگه قره‌مه‌ی، مستقللیک رفراندومینی اوتکزگنینی ایسله‌ تیب، بونگه دایر خطالرنی آلدینی آلیش کیره‌ کلیگینی ایتدی.
ایردوغان: "منطقه ‌میزگه تهدید سالیشگه هیچ کیم نینگ حققی یوق"،دیدی.
مطبوعات انجمنیده سوزگه چیققن پوتین ایسه، ایردوغان بیلن اوزارا و منطقوي مسأله‌لر بوییچه‌ جوده‌ صمیمي فکر المشگنینی معلوم قیلدی.
"جناب ایردوغان بیلن سوريه بحرانیگه باویوشتیریلگن 6-آستانه جلسه سیده آلینگن قرارلر و اونینگ نتیجه ‌لرینی محاکمه‌ قیلدیک. توقنه‌شووسیز منطقه ده‌گی قیینچیلیکلر و بولرنی برطرف ایتیش یوللرینی محاکمه‌ قیلگن لرینی ایتدی.
پوتین؛
بو منطقه‌ده‌گی اوزارا ایچکی مسئله لرنی برطرف ایتیش، تروریستلردن تازه‌لش و بونگه دایر سعی-حرکتلرنی قوللب قوّتلش کیره‌ک"، دیب تأکیدله‌دی.
ییل نینگ دستلبکی 7 آییده تورکيه- روسیه اورته ‌سیده اوز ارا سودا حجمی یوقاری درجه‌گه کوتریلگنینی معلوم قیلگن پوتین بو ییل تورکيه‌گه کیلگن روس سیاحلر سانی هم 11 برابرگه آشگن حالده 2.5 ملیون دن آرتیقنی تشکیل قیلگنیگه اعتبار قره ‌تدی.
"ایردوغان بیلن انرژی ساحه ‌سیده موجود لایحه ‌لرنینگ وضعیتینی کوزدن کیچیردیک. بولرنی اوز وقتیده حیاتگه تطبیق ایتیش بوییچه‌ همفکر ایکنیمیزنی ایتیشیم ممکن"، دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
